2014 tavaszán jelent meg a "Wanna get over" című daluk és a hozzátartozó klip. Ugyanez év nyarán a Magyar Kézilabda Szövetség felkérte a zenekart, hogy készítse el a 2014-es női kézilabda-Európa-bajnokság dalát. A "Hold your hands so high" című számot októberben mutatták be a nyilvánosság előtt. A zenekar májustól folyamatosan koncertezett a nyári szezonban, ősszel pedig befejezték első nagylemezük munkálatait. A New Level Empire első stúdióalbuma 2014. december 15-én került az üzletekbe, amely az együttes eddigi turnéidőszakának nyolc angol nyelvű dalát tartalmazza.